Lisätietojen, kuten kameran asetusten, tilastojen, kuvauspaikan ja -päivän tarkasteleminen.
Tiffany Antopolski
tiffany.antopolski@gmail.com
Fabiana Simões
fabianapsimoes@gmail.com

Creative Commons Share Alike 3.0

Sami Jaktholm
sjakthol@outlook.com 2013
Jukka Heikkilä
jutsco@gmail.com 2010

# Tarkastele kuvan yksityiskohtaisia tietoja

Digitaalisilla kameroilla otettujen valokuvien yhteyteen tallennetaan paljon lisätietoja kuvasta ja kuvaustilanteesta. Yleisiä lisätietoja ovat kuvauspäivä, kameran valotusasetukset ja joissain tapauksessa jopa kuvauspaikan koordinaatit.

Tämä sivu selittää, miten näihin tietoihin päästään käsiksi.

# Näytä päivämäärä tilapalkissa

Valokuvan kuvauspäivän saa näkyviin ikkunan alareunassa olevaan tilapalkkiin.

Tämä onnistuu valitsemalla MuokkaaAsetukset, siirtymällä Lisäosat-välilehdelle ja valitsemalla Päiväys tilarivillä valintaruutu.

# Yksityiskohtaiset Exif-tiedot

Valokuviin tallennettua lisätietoa kutsutaan nimellä Exif-data. Tätä dataa voi tutkia kuvakatselimeen asennettavalla lisäosalla.

Kuviin tallennetun Exif-datan lukemista varten täytyy asentaa eog-plugins -paketti.

Jos eog-plugins on asennettu, valitse MuokkaaAsetukset, siirry Lisäosat-välilehdelle, valitse Exif-näkymä -valintaruutu ja sulje ikkuna.

Valitse NäytäSivupaneeli tutkiaksesi valokuvan ottamiseen käytettyjä asetuksia. Kuvan väritasapainoa ja valoisuuden määrää esittäviä kuvaajia saa näkyviin valitsemalla Exif-näkymä Lisäosat-välilehdeltä ja napsauttamalla Asetukset-painiketta. Valitse haluamasi kuvaajat Histogrammi-otsikon alta.

Valokuvan ottamiseen käytetyt kamera-asetukset saa näkyviin myös tilapalkkiin. Valitse Exif-näkymä Lisäosat-välilehdeltä, napsauta Asetukset ja valitse Näytä kamera-asetukset tilapalkissa -valintaruutu.

# Kuvauspaikan sijainti kartalla

Jotkut kamerat kykenevät lisäämään sijaintitietoja (geotageja) digitaalisiin kuviin. Geotagit ovat yleensä kuvauspaikan GPS-koordinaatteja (pituus- ja leveyspiiri).

Kuvauspaikkojen kartalle sijoittamista varten täytyy asentaa eog-plugins -paketti.

Jos eog-plugins on asennettu, valitse MuokkaaAsetukset, siirry Lisäosat-välilehdelle, valitse Kartta -valintaruutu ja sulje ikkuna.

Kartan saa näkyviin valitsemalla NäytäSivupaneeli.

Kuvauspaikka lisätään kartalle vain, jos kuvaan on liitetty sijaintitietoja. Kaikki kamerat eivät liitä sijaintitietoja valokuviin.